***ՆԱԽԱԳԻԾ***

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ
ՕՐԵՆՔԸ**

**«ՊԵՏԱԿԱՆ ՍԱՀՄԱՆԻ ՄԱՍԻՆ» ՕՐԵՆՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ**

**Հոդված 1.** «Պետական սահմանի մասին» 2001 թվականի նոյեմբերի 20-ի ՀՕ-265 օրենքը (այսուհետ` Oրենք) լրացնել նոր 14.1 հոդվածով հետևյալ բովանդակությամբ.

«**Հոդված 14.1.** Պետական սահմանի անցման կետերում անձանց և տրանսպորտային միջոցների նկատմամբ hամաճարակաբանական դիտարկում և հիվանդությունների կանխարգելում իրականացնելու մասին

Պետական սահմանի անցման կետերում, առողջապահության բնագավառում պետական կառավարման լիազոր մարմնի որոշմամբ սահմանված` վարակիչ հիվանդությունների տեսակետից անբարենպաստ և(կամ) բռնկում, համաճարակ արձանագրած երկրներից Հայաստանի Հանրապետության տարածք մուտք գործող անձանց և տրանսպորտային միջոցների նկատմամբ Առողջապահության նախարարության «Հիվանդությունների վերահսկման և կանխարգելման ազգային կենտրոն**»** պետական ոչ առևտրային կազմակերպության կողմից կարող է իրականացվել համաճարակաբանական դիտարկում և հիվանդությունների կանխարգելում՝ վարակիչ հիվանդությունների ներբերումը և տարածումը կանխելու նպատակով:»:

**Հոդված 2*.***Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը: